17 Ιουνίου, 2025

**ΔΕΛΤΙΟ ΤΥΠΟΥ**

ΜΗΝΙΑΙΕΣ ΟΙΚΟΝΟΜΙΚΕΣ ΕΞΕΛΙΞΕΙΣ: **ΙΑΝΟΥΑΡΙΟΣ-ΑΠΡΙΛΙΟΣ 2025**

Η Στατιστική Υπηρεσία ανακοινώνει την έκδοση του διμηνιαίου δελτίου «Μηνιαίες Οικονομικές Εξελίξεις», για την περίοδο Ιανουαρίου-Απριλίου 2025. Στο δελτίο παρουσιάζεται η πορεία των κυριοτέρων οικονομικών εξελίξεων για την Κυπριακή Οικονομία, για τους τελευταίους μήνες μέχρι και τον Απρίλιο 2025, καθώς και συγκριτικά στοιχεία για τα τελευταία τέσσερα χρόνια, τα οποία ήταν διαθέσιμα μέχρι και τις 16 Ιουνίου 2025.



Σημείωση: Η Τάση απεικονίζει την μακροπρόθεσμη εξέλιξη μιας σειράς που παρατηρείται για μεγάλο χρονικό διάστημα. Είναι αποτέλεσμα επιρροών όπως η αύξηση του πληθυσμού, η τεχνολογική ανάπτυξη και η γενικότερη οικονομική ανάπτυξη.

Η **Μεταποιητική Παραγωγή** κατά την περίοδο Ιανουαρίου-Μαρτίου 2025 σημείωσε αύξηση 3,3% σε σύγκριση με την περίοδο Ιανουάριου-Μαρτίου 2024.

Το συνολικό εμβαδό των **Εγκεκριμένων Αδειών Οικοδομής** έφτασε τις 189,9 χιλιάδες τετραγωνικά μέτρα κατά το μήνα Ιανουάριο 2025, σημειώνοντας μείωση 4,2% συγκριτικά με το μήνα Ιανουάριο 2024.

Οι συνολικές **Εγγραφές Μηχανοκίνητων** **Οχημάτων** κατέγραψαν μείωση 8,3%, φθάνοντας τις 16.133 κατά την περίοδο Ιανουαρίου-Απριλίου 2025. Τα ιδιωτικά αυτοκίνητα σαλούν μειώθηκαν σε 10.881, σημειώνοντας μείωση 12,0% και τα ελαφρά φορτηγά αυξήθηκαν σε 1.570 σημειώνοντας άνοδο 1,3% σε σύγκριση με την περίοδο Ιανουαρίου-Απριλίου 2024.

Ο **Δείκτης Τιμών Καταναλωτή** αυξήθηκε 1,5% κατά την περίοδο Ιανουαρίου-Απριλίου 2025, σε σύγκριση με την αντίστοιχη περίοδο του προηγούμενου έτους.

Οι συνολικές **Εισαγωγές Αγαθών** ανήλθαν σε €4.356,9 εκ. για την περίοδο Ιανουαρίου-Απριλίου 2025, σημειώνοντας αύξηση 18,9% και οι συνολικές **Εξαγωγές Αγαθών** ανήλθαν σε €1.743,2 εκ., σημειώνοντας επίσης αύξηση 45,1%.

Οι **Αφίξεις Περιηγητών** ανήλθαν σε 865.326 την περίοδο Ιανουαρίου-Απριλίου 2025, σε σύγκριση με 748.814 την αντίστοιχη περίοδο του 2024, σημειώνοντας αύξηση 15,6%.

Περισσότερα στατιστικά στοιχεία είναι διαθέσιμα στο δελτίο [**Μηνιαίες Οικονομικές Εξελίξεις**](https://www.cystat.gov.cy/el/PublicationList?s=32&pcID=3) το οποίο διατίθεται σε ηλεκτρονική μορφή στη διαδικτυακή Πύλη της Στατιστικής Υπηρεσίας.

*Επικοινωνία*

Αγάθη Σωφρονίου: Τηλ:+35722602225, Ηλ. Ταχ.: [asofroniou@cystat.mof.gov.cy](mailto:asofroniou@cystat.mof.gov.cy)